הארלמרמיר

הארלמרמיר (באנגלית: Haarlemmermeer; ‏האזנה‏Ⓘ‏) היא עיר במחוז צפון הולנד שבהולנד. נכון ל-2019, אוכלוסיית העיר מונה 154,235 אלף תושבים. נמל התעופה הבינלאומי הראשי של הולנד סכיפהול נמצא בהארלמרמיר. במקור, רוב שטחה של הארלמרמיר היה ביצת כבול. בשנת 1531 שטח הארלמרמיר המקורי היה שטח של 26.0 קמ"ר, וסמוך לו היו שלושה אגמים קטנים יותר: Leidsche Meer (אגם לידן), Spiering Meer, וה-Oude Meer (האגם הישן), עם שטח משולב של כ-31 קמ"ר. האגמים התחברו לאחד לאחר מספר מקרי שטיפונות במהלכם נעלמו גם מספר כפרים באזור. הארלמרמיר יכולה להיות מקום מסוכן במהלך סערות. מקרה מפורסם היה כאשר פרדריק הנרי, בנו הבכור של פרידריך החמישי, הנסיך הבוחר מפפאלץ טבע באגם במהלך ניסיון לחצות אותו ב-7 בינואר 1629 והוא בן 15 בלבד. במהלך השנים הועלו מדי פעם בפעם רעיונות של ניקוז האגם אך הדבר אף פעם לא צלח. רק בנובמבר 1836 לאחר שהוריקן כבד הכה את האזור וגרם לשיטפון עד שערי אמסטרדם וליידן, עורר הדבר תשומת לב בכל המדינה ועניין ניקוז האגם עלה עוד יותר לסדר היום. ב-1 באוגוסט 1837, מינה וילם הראשון, מלך הולנד, ועדה אשר הציעה תוכנית לניקוז האגם, ובמאי שלאחר מכן, החלו העבודות. עד 1 ביולי 1852 נערכו העבודות והאזור היה לקרקע יבשה דבר אשר גרם בשנת 1854, לעיר ליידן הסמוכה, לדרוש שליטה על השטח שיהיה חלק ממנה, אך בתי המשפט החליטו לטובת האומה להקים במקום את העיר הארלמרמיר והיא נעשתה לחלק ממחוז צפון הולנד בצורה רשמית ב-16 ביולי 1855. הכנסייה הראשונה נבנתה באותה השנה, ובשנת 1877 היו שבע כנסיות בעיר. עד שנת 1860 אוכלוסיית העיר הייתה 7,237, וארבעים שנה מאוחר יותר, בשנת 1900, היא עמדה על 16,621. בתחילה עיקר התעסוקה והכלכלה היו בתחום חקלאות, אך עם 99% מהאדמות שבבעלות כמה בעלי אדמות עשירים, קציר עניים ומחירי סחורות נמוכים, החיים היו קשים מאוד עבור החקלאים. לאחר 1900, המצב השתפר כאשר מחירי הסחורות עלו ורוב החקלאים היו בעלי אדמות משלהם. ואז התפתחה בעיר חממת חקלאות. עיקרי הגידול הן התירס, זרעים, בקר, חמאה וגבינה. ערך מורחב – נמל התעופה סכיפהול בשנת 1917 הוקם שדה תעופה צבאי בסמוך למבצר הישן של שיפהול. בימינו, נמל התעופה סכיפהול הוא מרכז התעופה האזרחי העיקרי בהולנד. בשנת 1926, מועצת העירייה של אמסטרדם קיבלה לידיה את ניהול סכיפהול. סכיפהול היה שדה התעופה השני באירופה שנסללו בו מסלולי טיסה, בשנים 1937–1938, אחרי שדה התעופה של סטוקהולם. והשם "סכיפהול", שנזכר כבר ב-1447, עשוי להצביע על כך שהיא שימשה כמקור לעץ (scip בגותית). לפי פירוש אחר, מקור השם הוא בביטוי "גיהנום לספינות", מאחר שבמקום זה טבעו אוניות רבות, וברוח דומה נקשר השם למילה "hol" שמשמעותה בימי הביניים הייתה "חור" או "קבר". לפי פירוש הפוך לחלוטין, מקורב השם לשורש "hal" או "אולם", ומציע כי סכיפהול שימש דווקא כמקום מקלט לספינות. בשנת 2017 זכה במקום העשירי בדירוג "שדה התעופה הטוב בעולם" של מגזין "Travel + Leisure". בשנת 2020 זכה הנמל במקום התשיעי בדירוג "שדה התעופה הטוב בעולם" של SKYTRAX. מרכז הסחר העולמי סכיפהול, אשר ממוקם בנמל התעופה סכיפהול, מעסיק רבים מתושבי העיר. המטה המרכזי של ארבע חברות תעופה הולנדיות, טראנסאוויה, מרטינאייר, KLM Cityhoppe,TUI fly, ממוקמים בשדה התעופה סכיפהול שבעיר. משרדיה של ברית חברות התעופה SkyTeam, ממוקמים במרכז הסחר העולמי. לאיראן אייר יש את מרכז המכירות הגדול ביותר שלה במרכז הסחר העולמי. לניפון קרגו איירליינס (אנ') גם משרדים אזוריים באירופה אשר ממוקמים במרכז הסחר. הפיליפינים סבו סיטי, הפיליפינים הונגריה הודמזוושרהיי, הונגריה מדיה וקבצים בנושא הארלמרמיר בוויקישיתוף אתר האינטרנט הרשמי של הארלמרמיר (בהולנדית) הארלמרמיר, באתר אנציקלופדיה בריטניקה (באנגלית) הארלמרמיר, ברשת החברתית פייסבוק הארלמרמיר, ברשת החברתית אקס (טוויטר) הארלמרמיר, ברשת החברתית אינסטגרם הארלמרמיר, סרטונים בערוץ היוטיוב CBS Statline, opendata.cbs.nl (בהולנדית) מאמינים? נתב”ג נבחר לאחד מ-10 נמלי התעופה הטובים בעולם ב-2017, באתר חרדים10, ‏2017-07-12 calcalist offportal redirect page, www.calcalist.co.il Worldwide Offices, web.archive.org, ‏2011-09-27 Home | TUI Netherlands, www.tui.nl Headline (skyteam.com), web.archive.org, ‏2011-05-19 WTC Schiphol Airport - Elevate your ambition, www.wtcschiphol.nl Schiphol - Contact, web.archive.org, ‏2010-11-12 "NCA - Nippon Cargo Airlines | NCA Worldwide Offices (Europe)". Nca.aero. נבדק ב-2013-09-27.